Deva, Rumunjska
Deva (mađarski: Déva; njemački: Diemrich, Schlossberg, Denburg; latinski: Sargetia) je grad na zapadu
Rumunjske od 61,123 stanovnika (1992. bilo ih je 78,438).

Deva je administrativni centar okruga (judet) Hunedoara u u Transilvaniji.

Geografske karakteristike 
Deva leži duž obala rijeke Moriš, na nadmorskoj visini od 180
metara.

Historija 
Mjestom dominira brdo visoko 328 metara, u obliku krnjeg stošca, sa kojeg se sjajno vidi dolina Moriša.
Na vrhu brda su ruševine zamka, izgrađenog u 13. vijeku u vrijeme mongolske invazije.
U njegovom podnožju izrastao je grad tokom 13. i 14. vijeka, jer mu je on služio kao zaštita. Zamak je dominirao gradom sve do 19. vijeka, kad je raznijet eksplozijom njena arsenala.

U podnožju brda leži dvorac - Bethlen, poznat i kao Magna Curia, izgrađen 1621., u kojem se danas nalazi zavičajni muzej.

Privreda i transport 
Grad ima nešto malo prehrambene industrije, pored grada leže manji rudnici bakra i andezita.

Grad je autoputom A1 i željeznicom (koje idu dolinom rijeke Moriš) dobro povezan sa ostalim gradovima u zemlji.

Gradovi prijatelji 
 , Arras
 , Cherbourg-Octeville
 , Szigetvár
 , Yancheng

Izvori

Literatura 

 The Ancient History of Herodotus (Translated by William Beloe) (1859). Derby & Jackson.
 Eutropius, Abridgment of Roman History (Translated by John Selby Watson) (1886). George Bell and Sons.

Vanjske veze 

 Službene stranice grada  
 Deva na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji